Ένας 51χρονος από τα Σαβάλια Αμαλιάδας συνελήφθη από τις Αρχές και φέρεται να είναι ο δράστης δύο πυρκαγιών το απόγευμα της Κυριακής.

Οι Αρχές κατάφεραν να τον εντοπίσουν από το βίντεο ενός πολίτη, που βρέθηκε κοντά στο σημείο που εκδηλώθηκαν οι πυρκαγιές και το οποίο ανήρτησε στον προσωπικό του λογαριασμό στο Facebook.

Συγκεκριμένα ο πολίτης προβληματίστηκε από τη συμπεριφορά και τις κινήσεις του 51χρονου και μόλις κατάλαβε ότι εκδηλώθηκε η πρώτη πυρκαγιά τον ακολούθησε, χωρίς να γίνει αντιληπτός. Χρησιμοποιώντας το κινητό του τηλέφωνο, τον βιντεοσκόπησε να βάζει και την δεύτερη φωτιά.

Αμέσως μετά, ο πολίτης κάλεσε την Πυροσβεστική Υπηρεσία Αμαλιάδας και κατήγγειλε το περιστατικό. Παράλληλα, εντόπισε περιπολικό της Αστυνομίας και ενημέρωσε τους αστυνομικούς.

Πηγή: patrisnews.gr